分类：文化/艺术-文学
问题："一万年来谁著史?八千里外觅封侯"是什么意思 
回答：李鸿章十律 丈夫只手把吴钩，意气高于百尺楼；一万年来谁著史? 八千里外觅封侯。 定将捷足随途骥，那有闲情逐水鸥! 笑指泸沟桥畔月，几人从此到瀛洲? 频年伏枥困红尘，悔煞驹光二十春；足出群休恋栈，燕辞故垒更图新。 遍交海内知名士，去访京师有道人；即此可求文字益，胡为抑郁老吾身! 黄河泰岱势连天，俯看中流一点烟；此地尽能开眼界，远行不为好山川。 陆机入洛才名振，苏轼来游壮志坚；多谢咿唔穷达士，残年兀坐守遗编。 回头往事竟成尘，我是东西南北身；白下沉酣三度梦，青山沦落十年人。 穷通有命无须卜，富贵何时乃济贫；角逐名场今已久，依然一幅旧儒巾。 局促真如虱处裈，思乘春浪到龙门；许多同辈矜科第，已过年华付水源。 两字功名添热血，半生知已有殊恩；壮怀枨触闻鸡夜，记取秋风拭泪痕。 桑于河上白云横，惟冀双亲旅舍平；回首昔曾勤课读，负心今尚未成名。 六年宦海持清节，千里家书促远行；直到明春花放日，人间乌鸟慰私情。 一枕邯郸梦醒迟，蓬瀛虽远系人思；出山志在登鳌顶，何日身才入凤池? 诗酒未除名士习，公卿须称少年时；碧鸡金马寻常事，总要生来福命宜。 一肩行李又吟囊，检点诗书喜欲狂；帆影波痕淮浦月，马蹄草色蓟门霜。 故人共赠王祥剑，荆女同持陆贾装；自愧长安居不易，翻教食指累高堂。 骊歌缓缓度离筵，正与亲朋话别天；此去但教磨铁砚，再来唯望插金莲。 即今馆阁需才日，是我文章报国年；览镜苍苍犹未改，不应身世久??。 一入都门便到家，征人北上日西斜；槐厅谬赴明经选，桂苑犹虚及第花。 世路恩仇收短剑，人情冷暖验笼纱；倘无驷马高车日，誓不重回故里车。 感叹大丈夫踌躇满志,欲精忠报国.